เรื่องร้องเรียน: เนื่องจากมีบริษัทเอกชน กั้นพื้นที่โดยกินพื้นที่ทางเท้าทั้งหมด ทำให้คนเดินบนทางเท้าไม่ได้ ตรงปากซอยประชาสงเคราะห์ 45
การดำเนินการของเจ้าหน้าที่: ผู้ช่วยผู้อำนวยการเขตดินแดง และเจ้าหน้าที่ฝ่ายโยธา ลงพื้นที่ตรวจสอบการรื้อถอน เพื่อเตรียมการก่อสร้างคอนโด บริเวณคลองห้วยขวาง เนื่องจากได้รับแจ้งมาว่า มีการก่อสร้างรุกล้ำทางสาธารณะทางเท้า ทำให้ประชาชนเดินสัญจรไปมาไม่สะดวก ต้องลงเดินบนถนน อาจก่อให้เกิดอันตรายในการถูกรถเฉี่ยวชน >> ในการนี้ ได้แจ้งผู้รับเหมาโครงการฯ ให้ดำเนินการรื้อถอนในส่วนที่รุกล้ำทางเท้าโดยเร่งด่วน ซึ่งทางโครงการได้ดำเนินการรื้อถอนในทันที  >> พร้อมทั้งกำชับให้รื้อถอน / ก่อสร้างด้วยความระมัดระวัง จัดเก็บหินดินทรายและวัสดุก่อสร้าง ไม่ให้ร่วงไหลลงถนนและคลอง เพื่อป้องกันการอุดตันในการระบายน้ำ ให้พื้นที่มีความเป็นระเบียบเรียบร้อย และประชาชนได้รับความสะดวกและปลอดภัย
ความเห็นของผู้แจ้ง: ขอบคุณที่ช่วยประสานงานและจัดการแก้ปัญหาให้อย่างรวดเร็วครับ
พื้นที่: แขวงดินแดง เขตดินแดง กรุงเทพมหานคร